text: Kvinde og barn tjekket for røgforgiftning
  25 februar 2013 kl. 07.38
  En kvinde og et barn på 15 måneder blev kørt på sygehuset til undersøgelse for røgforgiftning efter en brand i et hus på Jerns Thuesensvej i Taulov ved fem-tiden.
  Branden var opstået omkring skorstenen til en brændeovn. Huset er isoleret med papir-fyld - og det udvikler meget røg.
  Brandalarmen indløb kl. 4.54. Branden anrettede kun mindre skade - og beboerne havde næsten selv fået slukket ilden, inden Fredericia Brandvæsen nåede frem.
  